  Туспуктэм: Руслан Нуриахметов Майя Бывальцева Можгаысь 5 номеро школаын 8-9 классъёсын дышетсиксь 16 пиналъёс «Первая профессия» ӵектос улсын «Собаковод» ӧнеръя тодон-валан басьтӥзы. Дышетон Г. Г. Оревков нимо агропромышленной колледжын мынӥз. Со сярысь Удмуртиысь дышетонъя но тодосъя министерстволэн пресс-службаез ивортӥз. Уж вылын эскерем тодон-валанъёссы пиналъёслы малпаськыса ӧнер басьтыны луонлык сётоз. Али дышетскисьёс рабочейлэн ӧнерез сярысь свидетельство басьтозы. Дышетон программа «Первая профессия» улосвыл ӵектосэ пыре но ӧнерлы ас мылкыд каремъя дышетскон программа луэ. Ӧнерлы азьвыл ик дышетон центр ӵектосэз Можгаын азьланьтоз. Матысь дыре кӧня ке дышетскисьёс «Тракторист-машинист сельскохозяйственного производства» ӧнеръя дышетсконзэс йылпумъялозы. Тулыспалэ «Ландшафтный дизайн» ӧнеръя дышетон кутскоз. 2023-тӥ арын «Нырысетӥ ӧнерлэн» площадкаосыз Ижкарын но Уваын усьтӥськозы. Тодэ вайытом, Ижкарысь дышетскисьёс«Откыртые мастерские» ӵектос улсын ӧнеръёсын тодматскизы. Тегъёс: Можга пиналъёс Дышетон Удмуртия  